COMAN งดปันผล หลังผลงานปี 63 พลิกขาดทุน 6.33 ลบ. เหตุรายได้ลด-ค่าใช้จ่ายพุ่ง
COMAN งดปันผล หลังผลงานปี 63 พลิกขาดทุน 6.33 ลบ. จากปีก่อนมีกำไร 2.32 ลบ. เหตุรายได้ลด-ค่าใช้จ่ายพุ่ง
19 ก.พ. 2564

 บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 พลิกขาดทุน เนื่องจากบริษัทและบริษัทย่อยมีรายได้จากการขายและให้บริการรวมจำนวน 160.57 ล้านบาท และ 196.47 ล้านบาท ตามลำดับ ลดลงจำนวน 35.90 ล้านบาท หรือคิดเป็น -18.27% เมื่อเทียบกับช่วงเดียวกันของปีก่อน อีกทั้งรานได้อื่นในปี 2563 อยู่ที่ 5.99 ล้านบาท ลดลง 2.79 ล้านบาท หรือคิดเป็น 31.78% จากปี 2562 อยู่ที่ 8.78 ล้านบาท โดยส่วนใหญ่เกิดจากดอกเบี้ยรรับจากเงินฝากธนาคารและเงินลงทุน ซึ่งมีจำนวนลดลง อันเนื่องมาจากอัตราดอกเบี้นในประเทศปรับตัวลดลงอย่างต่อเนื่อง ตามนโยบายลดดอกเบี้ยของธนาคารแห่งประเทศไทย เพื่อกระตุ้นการลงทุนในประเทศ โดยรายได้ดอกเบี้ยรับจากเงินฝากธนาคารและเงินลงทุนในปี 2563 และปี 2562 มีจำนวน 5.08 ล้านบาท และ 8.14 ล้านบาท ตามลำดับ
ขณะที่ค่าใช้จ่ายในการบริหารปี 2563 อยู่ที่ 81.25 ล้านบาท เพิ่มขึ้น 3.40 ล้านบาท หรือ 4.37% จากปี 2562 อยู่ที่ 77.85 ล้านบาท และมีสัดส่วนของค่าใช้จ่ายในการบริหารต่อรายได้จากการดำเนินงานเท่ากับ 50.60% สำหรับปี 2563 ซึ่งเพิ่มขึ้นเมื่อเทียบกับปีก่อน ซึ่งมีสัดส่วนเท่ากับ 39.62%
นอกจากนี้ยังประกาศงดจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563